cyanic-selkie/wikianc huggingface dataset:
கோளத்தில் நேர்மாற்றம்
குறிப்பீட்டுக் கோளத்தை வெட்டாத கோளத்தின் நேர்மாறு
O இன் ஒரே பக்கத்தில் T, S அமைகிறது
எனவே {A, a} கோளத்தின் நேர்மாறு மற்றொரு கோளமாகும்.
O இன் எதிர்ப்புறங்களில் T, S அமைகிறது
வட்டத்தின் நேர்மாறு
பொதுவாக, ஒரு வட்டத்தின் நேர்மாறு மற்றொரு வட்டமாகும். எனினும்குறிப்பீட்டுக் கோளத்தின் மையம் வட்டத்தின் மீது அமையும் போது மட்டும் அவ்வட்டத்தின் நேர்மாறு ஒரு கோடாகும்.
நேர்மாறு காணவேண்டிய வட்டம் c இன் மையம் C, ஆரம் a. மேலும் இவ்வட்டம் அமைந்திருக்கும் தளம் ψ.
குறிப்பீட்டுக் கோளத்தின் மையம் வழியாகச் செல்லும் வட்டத்தின் நேர்மாறு
அதாவது, குறிப்பீட்டுக் கோளத்தின் மையம் வழியாகச் செல்லும் வட்டத்தின் நேர்மாறு ஒரு கோடாகும்.
குறிப்பீட்டுக் கோளத்தின் மையம் வட்டத்தின் தளத்தில் அமையாநிலை
குறிப்பீட்டுக் கோளமையம் O, வட்டத்தின் தளத்தின் (ψ) மீதமையவில்லை
குறிப்பீட்டுக் கோளத்தின் மையம் வட்டத்தின் தளத்தில் அமையாத போது அவ்வட்டத்தின் நேர்மாறு மற்றொரு வட்டமாகும்.
குறிப்பீட்டுக் கோள மையம் வட்டத்தின் தளத்தில் அமையுமானால், எடுத்துக்கொள்ளப்பட்ட வட்டமானது {C, a} கோளத்தின் பெரு வட்டமாகும். இந்நிலையில் கோளத்தின் நேர்மாறு காணும் முறையில் வட்டத்தின் நேர்மாறு காணலாம்.
வெளியிணைப்புகள்
பகுப்பு:வடிவவியல்
ஆர். கமலக்கண்ணன்
'''இரா. கமலக்கண்ணன்' (R. Kamalakannan'') என்பவர் ஒரு இந்திய அரசியல்வாதி ஆவார். இவர் இந்திய தேசிய காங்கிரசைச் சேர்ந்தவர் ஆவார். இவர் 2016 புதுச்சேரி சட்டமன்றத் தேர்தலில் திருநள்ளாறு தொகுதியில் இருந்து தேர்ந்தெடுக்கப்பட்டார். வே. நாராயணசாமியின் அரசாங்கத்தில் மின்சாரம்,கல்வி (பள்ளிக் கல்வி உயர்கல்வி), வேளாண்மை, மாவட்ட ஊரக வளர்ச்சி முகமை அமைச்சராக பொறுப்பு வகித்தார்.
மேற்கோள்கள்
பகுப்பு:புதுச்சேரி அமைச்சர்கள் பகுப்பு:புதுச்சேரி சட்டமன்ற உறுப்பினர்கள் பகுப்பு:வாழும் நபர்கள்
செயுத்தா
செயுத்தா (Ceuta) வடக்கு ஆப்பிரிக்காவில் ஜிப்ரால்ட்டர் நீரிணையில் உள்ள ஒரு நகரமாகும். நகரத்தின் பரப்பு 28 ச.கி.மீ யாகும்.71,000 மக்கள் வசிக்கின்றனர். இந்நகரைச் சுற்றி அடுத்துள்ள மொராக்கோவிலிருந்து காப்பாற்ற வேலி அமைக்கப்பட்டுள்ளது. இது எசுப்பானியாவின் ஆளுமைக்குட்பட்ட நிலப்பகுதியாகும். 1994ஆம் ஆண்டு தன்னாட்சிநிலை வழங்கப்படும் வரை காடிஸ் மாநிலத்தின் அங்கமாக விருந்தது.
இந்நகரத்தையும் மற்ற தன்னாட்சி நகரான மெலில்லா மற்றும் பிற நடுநிலக் கடல் தீவுகளையும் மொராக்கோ உரிமை கோரி வருகிறது.
வெளி இணைப்புகள்
பகுப்பு:எசுப்பானிய நகரங்கள்
தேவி 2
தேவி 2 (Devi 2) என்பது 2019 ஆம் ஆண்டு வெளிவந்த தமிழ் திகில் நகைச்சுவை திரைப்படம் ஆகும். ஏ. எல். விஜய் எழுத்து மற்றும் இயக்கத்தில் 2016 ஆம் ஆண்டு வெளிவந்த தேவி திரைப்படத்தின் தொடர்ச்சியாகும். இந்தப் படத்தில் பிரபுதேவா, தமன்னா முன்னணி கதாபாத்திரங்களிலும், நந்திதா ஸ்வேதா, டிம்பிள் ஹயாதி ஆகியோர் முக்கிய கதாபாத்திரங்களில் நடித்துள்ளனர். கோவை சரளா, அஜ்மல் அமீர், ஆர். ஜே. பாலாஜி மற்றும் சப்தகிரி ஆகியோர் துணை வேடங்களில் நடித்துள்ளனர். இத் திரைப்படம் ஒரே நேரத்தில் தெலுங்கில் அபிநேத்ரி 2 என்ற பெயரில் படமாக்கப்பட்டு 31 மே 2019 அன்று வெளியிடப்பட்டது.
கதைச்சுருக்கம்
தேவி திரைப்படத்தின் தொடர்ச்சியாக கதை ஆரம்பிக்கின்றது. தேவியிற்கு (தமன்னா) ரூபி என்ற பேய் பிடித்ததை மறைக்கவும், மீண்டும் ரூபியினால் தொல்லை ஏற்படாமல் இருக்கவும் கிருஷ்ணா (பிரபு தேவா) சோதிடரின் கூற்றுக்கு இணங்கி தங்கள் மகளை தேவியின் பெற்றோருடன் இந்தியாவில் விட்டு தேவியுடன் மொரிசியஸ் தீவிற்கு பணி மாற்றலாகி செல்கிறார். தேவி மொரிசியஸில் வழக்கறிஞர் லலிதாவுடன் (கோவை சரளா) நட்பு கொள்கிறார்.
ஒரு நாள் ஏதேச்சையாக சாரா (நந்திதா சுவேதா) என்ற பெண்ணுடன் கிருஷ்ணாவை பார்த்து சந்தேகம் கொண்டு கிருஷ்ணாவிடம் கேட்கிறார். ஆனால் அவர் நாள் முழுதும் வேலை செய்தேன் என்றும் தேவி வேறோருவரை பார்த்து தவறாக புரிந்து கொண்டாள் என்றும் பதிலளிக்கிறார். லலிதா தேவியை சமாதானப் படுத்துகிறார். மீண்டும் ஒரு நாள் தேவியும், லலிதாவும் கிருஷ்ணாவை ஈஷா (டிம்பிள் ஹயாதி) உடன் காண்கிறார்கள். கிருஷ்ணாவிடம் வினவும் போது தேவியை மட்டுமே நேசிப்பதாக உறுதியளிக்கிறார். அடுத்த சில நாட்களில் இதேபோன்ற பல சம்பவங்கள் நிகழ்கின்றன. கிருஷ்ணா நிச்சயமாக சாரா மற்றும் ஈஷாவுடன் தொடர்பு கொண்டுள்ளார் என்ற முடிவுக்கு வந்த தேவி விசாரிக்க முடிவு செய்கிறார்.
ருத்ரா (அஜ்மல் அமீர் ) தலைமையிலான இசைக்குழுவைச் சேர்ந்த சாராவை தேவி பின்தொடர்கிறார். சாராவை நேசித்த விபத்தில் இறந்த அலெக்ஸ் என்பவரை தேவி அறிந்துகொள்கிறார். ஈஷாவை திருமணம் செய்ய விரும்பிய ரங்கா ரெட்டி என்ற நபரும் விபத்தில் இறந்தார் என்ற தெரிந்து கொள்கிறார். இரு பெண்களும் தங்களை நேசித்த ஒருவரை இழந்துவிட்டதால் ஏதோ தவறாக இருப்பதாக தேவி உணர்கிறார், கிருஷ்ணா அவர்களைச் சுற்றி வருவதற்கு ஒரு காரணம் இருக்க வேண்டும் என்றும் நம்புகிறாள். அன்று இரவு அவள் கிருஷ்ணா தனியாக நடந்து செல்வதை பார்க்கிறாள். அவள் சந்தேகத்தை உறுதிப்படுத்த முடிவு செய்து கிருஷ்ணாவை அலெக்ஸ் மற்றும் ரங்கா ரெட்டி என்று அழைக்கிறாள். இந்த இரண்டு பெயர்களுக்கும் கிருஷ்ணா பதிலளிப்பதைக் கண்டு அவள் பயப்படுகிறாள். கிருஷ்ணா இரண்டு ஆண் பேய்கள் பிடித்திருப்பதை அறிந்து கொள்கிறாள்.
கிருஷ்ணாவிற்கு பிடித்திருக்கும் பேய்களை கிருஷ்ணா உட்பட யாருக்கும் தெரியாமல் தேவியும், லலிதாவும் பேய்களின் கோரிக்கைகளை நிறைவேற்றி எவ்வாறு கிருஷ்ணாவை மீட்கிறார்கள் என்பதும் அதன்போது அவர்கள் எதிர் கொள்ளும் சிக்கல்களை எவ்வாறு சமாளிக்கிறார்கள் என்பதுமே படத்தின் மீதிக்கதை ஆகும்.
தயாரிப்பு
இயக்குனர் ஏ. எல். விஜய் தேவி திரைப்படத்தின் தொடர்ச்சியை வெளியிடுவதாக அறிவித்தார். பிரபுதேவா, தமன்னா, சோனு சூத், ஆர். ஜே. பாலாஜி மற்றும் சப்தகிரி இத் திரைப்படத்தில் நடிக்க ஒப்பந்தம் செய்யப்பட்டனர்.
ஒலிப்பதிவு
இத் திரைப்படத்திற்கு சாம் சி. எஸ். இசையமைத்தார். தமிழில் பாடல் வரிகளை நா. முத்துக்குமார், மதன் கார்க்கி, அருண்ராஜா காமராஜ் மற்றும் பிரபு தேவா ஆகியோர் எழுதினார்கள். தெலுங்கில் ராமஜோகயா சாஸ்திரியும், வனமாலியும் பாடல் வரிகளை எழுதினர்.
மேற்கோள்கள்
பகுப்பு:2019 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:பேய்த் திரைப்படங்கள் பகுப்பு:பிரபுதேவா நடித்த திரைப்படங்கள் பகுப்பு:தமன்னா நடித்த திரைப்படங்கள் பகுப்பு:கோவை சரளா நடித்த திரைப்படங்கள்
பிரவிணா மேதா
வலது|thumb| மற்ற இரண்டு கட்டிடக் கலைஞர்களுடன் நவி மும்பை நகர்ப்புறத் திட்டமிடலின் பிரவீனா மேத்தாவின் குறிப்பிடத்தக்க வேலை பிரவிணா மேதா (Pravina Mehta) என்பவர் மும்பையைச் சேர்ந்த முன்னணி இந்திய கட்டிடக்கலை நிபுணரும் திட்ட வரைவாளரும், மற்றும் ஒரு அரசியல் ஆர்வலரும் ஆவார். இந்திய விடுதலை இயக்கத்தின் போது, அவர் சுதந்திர போராட்ட வீரரான சரோஜினி நாயுடுவினால் ஈர்க்கப்பட்டு, பிரித்தானியாவின் இந்திய அரசினை எதிர்த்து வீதி ஆர்ப்பாட்டங்களில் பங்கேற்றார். பின்னர், இவர் ஜே. ஜே கட்டிடக்கலைக் கல்லூரியல் கட்டிடக்கலை படிப்பினைப் படிப்பதற்காக சேர்ந்தார். 1964 ஆம் ஆண்டில் சார்லஸ் கொரியா மற்றும் ஷிரிஷ் பட்டேலுடன் இணைந்து நவி மும்பை திட்டத்தின் கருத்துருவாக்கம் மற்றும் முன்மொழிவு தயாரிப்பில் இவர் ஈடுபட்டார். இந்தத் திட்ட முன்மொழிவு நகரின் முதன்மை நிலப்பகுதியோடு இதன் கிழக்கே இருந்த தீவு நகரையும் இணைத்து விரிவாக்குவதை உள்ளடக்கிய திட்டமாகும். இந்த திட்டம் பம்பாய் கலை மற்றும் கட்டிடக்கலை இதழான மார்க்கில் வெளியிடப்பட்டது. இவர், மினெட் த சில்வா மற்றும் யாஸ்மீன் லாரி ஆகியோருடன் சேர்ந்து, குடிசைப் பகுதிகளில் வாழும் மக்களின் மேம்பாட்டிலும், பூகம்பத்தால் பாதிக்கப்பட்ட மக்களின் மறுவாழ்விலும், குறைந்த விலை வீடுகளை உருவாக்குவதன் மூலம், சுற்றுச்சூழல் அம்சங்கள் உடன் நகர்ப்புறத் திட்டமிடும் குழுவினருடன் இணைந்து தீவிரமாக ஈடுபட்டார்.
ஆரம்பகால வாழ்க்கை மற்றும் கல்வி
மேதா 1940 களில் சர் ஜேஜே கட்டிடக்கலை கல்லூரியில் தனது ஆரம்பக் கல்வியைப் பெற்றார். இவர் இந்திய விடுதலை இயக்கத்தில் தீவிரமாக ஆர்வம் காட்டியதால் தனது கல்வியை இடையில் நிறுத்தினார், பின்னர் கட்டிடக்கலை படிப்பை தொடர அமெரிக்கா சென்றார். விடுதலை இயக்கப் போராட்டங்களின் போது இவர் சிறைவாசம் கூட அனுபவித்தார். அமெரிக்காவிற்கு புறப்பட்டு, இல்லினாய்ஸ் இன்ஸ்டிடியூட் ஆப் டிசைனில் கல்வி கற்றார், அங்கு இவர் கட்டிடக்கலையில் இளங்கலைப் பட்டம் பெற்றார். பின்னர், இவர் சிகாகோ பல்கலைக்கழகத்தில் கட்டிடக்கலையில் முதுகலைப் பட்டம் பெற்றார். தனது கல்விக்குப் பிறகு, வாஷிங்டனில் இரண்டு வருடங்கள் பயிற்சி மேற்கோண்டார். இவர் கட்டிடக்கலைத் துறையில் தனது தொழில் வாழ்க்கையைத் தொடர 1956 ஆம் ஆண்டில் இந்தியா திரும்பினார்.
தொழில்முறை வாழ்க்கை
மேத்தா வீடுகள், தொழிற்சாலைகள், பள்ளிகள் மற்றும் நிறுவனங்களின் வடிவமைப்பில் ஈடுபட்டார். ஆனால், இவருடைய கட்டமைப்புகள் தற்போது இல்லை. இவரது திட்டங்களில், அவர் அமெரிக்காவில் தனது படிப்பின் போது கட்டியமைக்கப்பட்ட கட்டடக்கலை வடிவமைப்புகளின் நவீன நடைமுறைகளை ஒரு சுதந்திரமான மற்றும் "எழுச்சி பெற்ற இந்தியாவிற்கு" ஏற்றுக்கொண்டார். அத்தகைய ஒரு நவீன தழுவலானது, படிக்கட்டுகளில் கலைநுட்பத்தைக் கொண்டு வர செம்மணற்கல்லைப் பயன்படுத்தியதாகும். இவரின் மாணவர்களில் ஒருவரின் கூற்றுப்படி, கட்டிடக் கலையின் அழகை, கட்டிடக்கலையில் ஒவ்வொரு பகுதியையும் இரசிக்கும் போது நாட்டியக்கலையின் அம்சங்களை இரசிப்பது போன்று இரசிக்க வேண்டும் என்று தங்களிடம் கூறியதாகக் கூறியுள்ளார்.
இவர் பம்பாய் நகரில் ஒரு ஆராய்ச்சி பிரிவுக்கு தலைமை தாங்கினார். பம்பாயில் மக்கள் தொகை பல சமூகங்களாக இருந்தது அந்நாளைய பம்பாயில் இருந்த சமூக-பொருளாதார பிரச்சினைகள் சிக்கலானவை. ஆராய்ச்சி பிரிவின் பணியானது நகரத்தின் பன்முகத்தன்மையைப் படித்தறிந்து கொண்டு, அதன் சமூக-கலாச்சார வாழ்க்கை முறைகளைப் பாதுகாப்பதோடு, வீட்டுத்திட்டம், சுகாதாரம், நீர் வழங்கல் மற்றும் பிற தேவைகளைப் பூர்த்தி செய்ய உகந்த நகரத் திட்டங்களை உருவாக்குவதாகும். கட்டிடக்கலை மற்றும் பிற கலை வடிவங்களுக்கிடையே ஒரு இணைப்பை நிறுவுவதையும் இவர் நோக்கமாகக் கொண்டிருந்தார்.
மேற்கோள்கள்
பகுப்பு:இருபதாம் நூற்றாண்டு இறப்புகள் பகுப்பு:20 ஆம் நூற்றாண்டு இந்தியப் பெண் தொழிலதிபர்கள் பகுப்பு:20 ஆம் நூற்றாண்டு இந்தியத் தொழிலதிபர்கள் பகுப்பு:இந்திய விடுதலைப் போராட்ட வீராங்கனைகள் பகுப்பு:சிக்காகோ பல்கலைக்கழக முன்னாள் மாணவர்கள்
சிக்கிம் அரசு சின்னம்
சிக்கிம் அரசு இலச்சினை, காம்-சம்-வுங்குடு என்றும் அழைக்கப்படுகிறது (Emblem of Sikkim, also called Kham-sum-wangdue (Sikkimese: ༄༅།ཁམས་གསུམ་དབང་འདུས།), சிக்கிம் அரசின் இலச்சினையாக பயன்படுத்தப்படுகிறது.  இது 1877 இல் ராபர்ட் டெய்லரால்    ஐரோப்பிய பாணியில் வடிவமைக்கப்பட்டது மற்றும் சிங்கிம் முடியாட்சியின் கடைசி காலத்துக்கு முன்பு பயன்படுத்த தொடங்கப்பட்டது.
பிலிசுடோசின்
பிலிசுடோசின் தற்காலத்தில் இருந்து சுமார் 1.8 மில்லியன் முதல் 10, 000 வருடங்களுக்கு முந்தைய காலமாகும். பிலிசுடோசின் என்ற பெயர் கிரேக்க மொழியில் இருந்து பெறப்பட்டதாகும். கிரேக்கத்தில் πλεῖστος (pleistos/பிலிசு "மிகவும்") மற்றும் καινός (kainos/டோசின் "புதிய") என்று பொருள்படும்.
பகுப்பு:வரலாறு
சிக்கிம் அரசு சின்னம்
பருந்துப் பார்வை
நடுவில் உள்ள கேடயத்தை ஐரோப்பிய டிராகன்கள் தாங்கி இருப்பதுபோலவும், கேடயத்தில், பௌத்த கொர்லோ பிரார்த்தனை சக்கரத்தைக் கொண்டதாகவும் வடிவமைக்கப்பட்டுள்ளது. மேலே உள்ள தலைக்கவசத்தில் பௌத்த அஷ்டமங்களப் பொருட்களைக் கொண்டதாக உள்ளது.
இந்த சின்னத்தில் திபெத்திய சொற்களான காம்-சம்-வங்டு, அதாவது "மூன்று உலகங்களின் வெற்றி" என்று பொருள்படும் சொற்றொடர் உள்ளது.
சிக்கிம் இந்தியாவுடன் இணைக்கப்பட்டு, முடியாட்சி ஒழிக்கப்பட்ட பிறகு, சிக்கிமின் கொடி அதன் அதிகாரப்பூர்வ நிலையை இழந்தது, ஆனால் சின்னம் தக்கவைத்துக்கொள்ளப்பட்டது.
வெளி இணைப்புகள்
பகுப்பு:சிக்கிமின் வரலாறு பகுப்பு:இந்திய மாநில முத்திரைகள்
ஆலாம்பாளையம் கன்னியம்மன் கோயில்
கன்னியம்மன் கோயில் தமிழ்நாட்டில் கோயம்புத்தூர் மாவட்டம், ஆலாம்பாளையம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஓணமாக்குளம் ஊராட்சி
ஓணமாக்குளம் ஊராட்சி (Onamakulam Gram Panchayat), தமிழ்நாட்டின் தூத்துக்குடி மாவட்டத்தில் உள்ள ஓட்டப்பிடாரம் வட்டத்தில் அமைந்துள்ளது. இந்த ஊராட்சி, ஒட்டப்பிடாரம் சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1629 பேர் ஆவர். இவர்களில் பெண்கள் 847 பேரும் ஆண்கள் 782 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
கு. வன்னியசிங்கம்
வாழ்க்கைக் குறிப்பு
மரு. சிறிநிவாசனின் மகள் கோமதியை மணம் முடிந்த வன்னியசிங்கத்திற்கு ஐந்து பெண் பிள்ளைகள்: மரு. ஹேமாவதி பாலசுப்பிரமணியம், சத்தியவதி நல்லலிங்கம், ரேணுகாதேவி சிவராஜன், பகீரதி வன்னியசிங்கம், ரஞ்சினி சாந்தகுமார்.
அரசியலில்
ஜீ. ஜீ. பொன்னம்பலத்தினால் தொடங்கப்பட்ட இலங்கைத் தமிழ்க் காங்கிரஸ் கட்சியின் மூலம் இலங்கை அரசியலில் நுழைந்தார். 1947 தேர்தல்ல் கோப்பாய்த் தொகுதி வேட்பாளர் பி. ஜி. தம்பியப்பா தேர்தல் பரப்புரை நேரத்தில் காலமானதை அடுத்து வன்னியசிங்கம் அவருக்குப் பதிலாக தமிழ்க் காங்கிரஸ் கட்சி சார்பில் போட்டியிட்டு வெற்றி பெற்று நாடாளுமன்றம் சென்றார்.
1948 ஆம் ஆண்டில் ஐக்கிய தேசியக் கட்சி அரசில் இணைய தமிழ்க் காங்கிரஸ் முடிவெடுத்த போது கட்சியை விட்டு விலகி தமிழரசுக் கட்சியைச் சா. ஜே. வே. செல்வநாயகம் தொடங்கிய போது அக்கட்சியின் தொடக்கக்காலத் தலைவர்களில் ஒருவராக இருந்தார். தமிழரசுக் கட்சி 1949 டிசம்பர் 18 இல் தொடங்கப்பட்டது.
மேற்கோள்கள்
பகுப்பு:இலங்கைத் தமிழ் அரசியல்வாதிகள் பகுப்பு:1911 பிறப்புகள் பகுப்பு:1959 இறப்புகள் பகுப்பு:இலங்கையின் 1வது நாடாளுமன்ற உறுப்பினர்கள் பகுப்பு:இலங்கையின் 2வது நாடாளுமன்ற உறுப்பினர்கள் பகுப்பு:இலங்கையின் 3வது நாடாளுமன்ற உறுப்பினர்கள் பகுப்பு:இலங்கை அரசியல்வாதிகள் பகுப்பு:இலங்கைத் தமிழரசுக் கட்சி அரசியல்வாதிகள் பகுப்பு:யாழ்ப்பாணத்து நபர்கள் பகுப்பு:யாழ்ப்பாணம் இந்துக் கல்லூரியின் பழைய மாணவர்கள் பகுப்பு:இலங்கைத் தமிழ்க் காங்கிரசுக் கட்சி அரசியல்வாதிகள் பகுப்பு:இருபதாம் நூற்றாண்டு இலங்கை அரசியல்வாதிகள்
யசிந்தா ஆடர்ன்
நியூசிலாந்து தொழிலாளர் கட்சியின் வாக்கு வங்கி வரலாறு காணாத அளவு சரிவடைந்ததைத் தொடர்ந்து அக்கட்சியின் தலைவர் அன்டிரியு லிட்டில் 1 மார்ச் 2017 அன்று பதவி விலகினார். அதைத் தொடர்ந்து கட்சியின் தலைவராக ஜசிந்தா ஆர்டெர்ன் 1 ஆகஸ்ட் 2017 அன்று பதவியேற்றுக் கொண்டார். பிறகு 23 செப்டம்பர் 2017இல் நடைபெற்ற நாடாளுமன்றத் தேர்தலில் தன் கட்சியின் வாக்கு வங்கியை உயர்த்தினார். அத்தேர்தலில் தொழிலாளர் கட்சி 46 இடங்களைக் கைப்பற்றி இரண்டாம் இடம் பிடித்தது. பிறகு அக்கட்சி சிறு கட்சிகளின் ஆதரவுடன் கூட்டணி ஆட்சி அமைத்தது. ஜெசிந்தா ஆர்டெர்ன் பிரதமராக பதவியேற்றுக் கொண்டார். 37 வயதில் பிரதமரான ஜெசிந்தா மிகச்சிறிய வயதில் நாட்டின் தலைவராக பொறுப்பேற்ற உலகின் முதல் பெண் என்பது குறிப்பிடத்தக்கது. மார்ச் 2019 இல், கிறைஸ்ட்சேர்ச் பள்ளிவாசல் படுகொலை நிகழ்வுகளின் பின்னர், துப்பாக்கிகள் வைத்திருப்பது சம்பந்தமாகக் கடுமையான விதிகளை நாட்டில் அறிமுகப்படுத்தினார். கோவிடு-19 பெருந்தொற்றை 2020 முழுவதும் வெற்றிகரமாகக் கையாண்டார். 2020 அக்டோபர் 17 இல் நடந்த பொதுத்தேர்தலில் இவரது தலைமையிலான தொழிற்கட்சி பெரும்பான்மையான தொகுதிகளை வென்று மீண்டும் ஆட்சியைக் கைப்பற்றியது.
2023 ஆம் ஆண்டு சனவரி 19 ஆம் நாள் தான் கட்சியின் தலைவர் பதவியிலிருந்தும் நியூசிலாந்து நாட்டின் தலைமை அமைச்சர் பதவியிலிருந்தும் 2023 பிப்ரவரி 7 ஆம் நாள் விலகுவதாக அறிவித்தார். இவரது இடத்திற்கு கிறிசு இப்கின்சு கட்சித் தலைவராகப் போட்டியின்றித் தெரிவு செய்யப்பட்டதை அடுத்து, யசிந்தா ஆடர்ன் பிரதமர் பதவியில் இருந்து 2023 சனவரி 25 இல் விலகினார்.
வெளி இணைப்புகள்
பகுப்பு:1980 பிறப்புகள் பகுப்பு:வாழும் நபர்கள் பகுப்பு:பெண்ணியவாதிகள் பகுப்பு:பெண் அரசியல்வாதிகள் பகுப்பு:நியூசிலாந்தின் பிரதமர்கள் பகுப்பு:பெண் அரசுத் தலைவர்கள் பகுப்பு:நியூசிலாந்து அரசியல்வாதிகள் பகுப்பு:பெண் எதிர்க்கட்சித் தலைவர்கள் பகுப்பு:வரலாற்றில் பெண்கள்
அரக்குலோயா சட்டமன்றத் தொகுதி
அரக்குலோயா சட்டமன்றத் தொகுதி, ஆந்திரப் பிரதேச சட்டமன்றத்திற்கான தொகுதியாகும். இந்த தொகுதியின் எண் 146 ஆகும். இது விசாகப்பட்டினம் மாவட்டத்தில் உள்ள 15 தொகுதிகளில் ஒன்று. இது அரக்கு மக்களவைத் தொகுதிக்கு உட்பட்டது. இது பழங்குடியினருக்கு ஒதுக்கப்பட்டுள்ளது.
தொகுதிக்கு உட்பட்ட பகுதிகள்
இத்தொகுதியில் முஞ்சங்கிபுட்டு, பெதபயலு, டும்பிரிகுடா, அரக்கு, ஹுக்கும்பேட்டை, அனந்தகிரி ஆகிய மண்டலங்கள் உள்ளன.
சான்றுகள்
பகுப்பு:ஆந்திரப் பிரதேச சட்டமன்றத் தொகுதிகள்
அல்-கிள்ரு
அல்-கிள்ரு (الخضر "பசுமையானவர்" என்று பொருள்படும், ஹில்ர், ஹிள்ர், ஹிள்ரு, கிள்ர், கில்ர், கிலுர் என்றவாறும் அழைப்பர். திருக்குர் ஆனில் அல்-கஹ்ப் சூராவில் அல்-கிள்ரு மற்றும் மூசா(அலை) அவர்களுடன் சேர்த்து இடம்பெற்றுள்ளது. ஆயினும் அல்-கிள்ரு அவர்களுடைய பெயர் இந்த சூராவில் இடம்பெறவில்லை. முஹம்மது(ஸல்) அவர்கள் கூறியதாக புஹாரி ஹதீஸில் கூறப்பட்டுள்ளது.
அல்-கிள்ரு அவர்களை சிலர் நபி என்றும், நபிமார்களுக்கு கல்வி பயிற்றுவிப்பாளர் என்றும் கூறுகிறார்கள். இவர் மூசா(அலை) அவர்களுடனும் வேறு சில நபிகளுடனும் வெவ்வேறு கால கட்டங்களில் இவரைப் பற்றிக் குறிப்பிடப்பட்டுள்ளது. ஸஹீஹுல் புஹாரி போன்ற ஹதீஸ் நூல்களிலும் இவரைப் பற்றிய குறிப்புகள் இடம்பெற்றுள்ளன.
குர்ஆன் கதை
குர்ஆன் 18:65-82 ல், மோசஸ் கடவுளின் ஊழியரைச் சந்திக்கிறார், குர்ஆனில் "நம்மிடமிருந்து நாம் கருணை வழங்கிய நமது அடிமைகளில் ஒருவர்" என்று குறிப்பிடுகிறார். முஸ்லீம் அறிஞர்கள் அவரை கிள்ரு என்று அடையாளப்படுத்துகிறார்கள், இருப்பினும் அவர் குர்ஆனில் வெளிப்படையாகப் பெயரிடப்படவில்லை மற்றும் அவர் அழியாதவர் அல்லது குறிப்பாக ஆழ்ந்த அறிவு அல்லது கருவுறுதல் ஆகியவற்றுடன் தொடர்புடையவர் என்ற குறிப்பு எதுவும் இல்லை. இந்த சங்கங்கள் அல்-கிடர் மீதான உதவித்தொகையில் பின்னர் வந்தன.
இரண்டு கடல்கள் சந்திக்கும் இடத்தில் அவர்கள் சந்திப்பதாக குர்ஆன் கூறுகிறது, அங்கு மோசேயும் அவருடைய வேலைக்காரனும் சாப்பிட நினைத்த மீன் தப்பியது. மோசஸ் கடவுளின் ஊழியருடன் செல்ல அனுமதி கேட்கிறார், அதனால் மோசே "[அவருக்கு] கற்பிக்கப்பட்டது பற்றிய சரியான அறிவை" கற்றுக்கொள்ள முடியும். வேலைக்காரன் அவனிடம் "நிச்சயமாக உன்னால் [மோசே] என்னுடன் பொறுமையாக இருக்க முடியாது. உங்கள் புரிதல் முழுமையடையாத விஷயங்களில் நீங்கள் எப்படி பொறுமையாக இருக்க முடியும்?" மோசே பொறுமையாக இருப்பதாகவும், சந்தேகத்திற்கு இடமின்றி அவருக்குக் கீழ்ப்படிவதாகவும் உறுதியளித்தார், அவர்கள் ஒன்றாகப் புறப்பட்டனர். அவர்கள் கப்பலில் ஏறிய பிறகு, கடவுளின் ஊழியர் கப்பலை சேதப்படுத்துகிறார். தன் சத்தியத்தை மறந்துவிட்டு, மோசஸ் கூறுகிறார், "அதன் கைதிகளை மூழ்கடிக்க நீங்கள் அதில் ஒரு துளை செய்தீர்களா? நிச்சயமாக நீங்கள் ஒரு மோசமான காரியத்தைச் செய்துவிட்டீர்கள்." வேலைக்காரன் மோசேயின் எச்சரிக்கையை நினைவுபடுத்துகிறான், "என்னுடன் பொறுமையாக இருக்க முடியாது என்று நான் கூறவில்லையா?" மற்றும் மோசஸ் கண்டிக்கப்பட வேண்டாம் என்று கெஞ்சுகிறார்.
அடுத்து, கடவுளின் வேலைக்காரன் ஒரு இளைஞனைக் கொன்றான். மோசஸ் மீண்டும் ஆச்சரியத்துடனும் திகைப்புடனும் கூக்குரலிடுகிறார், மேலும் வேலைக்காரன் மோசேக்கு அவனுடைய எச்சரிக்கையை நினைவூட்டுகிறான், மேலும் மோசஸ் தனது சத்தியத்தை மீண்டும் மீறமாட்டேன் என்றும், அவ்வாறு செய்தால் வேலைக்காரனின் முன்னிலையில் இருந்து தன்னை மன்னித்துவிடுவேன் என்றும் உறுதியளிக்கிறார். அவர்கள் விருந்தோம்பல் மறுக்கப்பட்ட நகரத்திற்குச் செல்கிறார்கள். இந்த நேரத்தில், யாருக்கும் அல்லது எதற்கும் தீங்கு விளைவிக்காமல், கடவுளின் ஊழியர் கிராமத்தில் ஒரு பாழடைந்த சுவரை மீட்டெடுக்கிறார். மீண்டும் மோசஸ் ஆச்சரியப்பட்டு, மூன்றாவது முறையாகவும் கடைசியாகவும் தனது சத்தியத்தை மீறுகிறார், வேலைக்காரன் ஏன் குறைந்தபட்சம் "அதற்கு சில பிரதிபலன்களை" கொடுக்கவில்லை என்று கேட்டார்.
கடவுளின் ஊழியர் பதிலளித்தார், "இது எனக்கும் உங்களுக்கும் இடையேயான பிரிவாக இருக்கும்; நீங்கள் பொறுமையாக இருக்க முடியாதவற்றின் முக்கியத்துவத்தை இப்போது நான் உங்களுக்கு தெரிவிக்கிறேன். தீயதாகவோ, தீங்கிழைத்ததாகவோ அல்லது மந்தமானதாகவோ தோன்றும் பல செயல்கள் உண்மையில் இரக்கமானவை. ஒவ்வொரு படகையும் பலவந்தமாக கைப்பற்றிய ஒரு மன்னனின் கைகளில் அதன் உரிமையாளர்கள் சிக்குவதைத் தடுக்க படகு சேதப்படுத்தப்பட்டது. மேலும் சிறுவனைப் பொறுத்தவரை, அவனது பெற்றோர் நம்பிக்கையாளர்களாக இருந்தனர், மேலும் அவர் கீழ்ப்படியாமை மற்றும் நன்றியின்மை அவர்கள் மீது வந்துவிடுவாரோ என்று நாங்கள் பயந்தோம். தூய்மை, பாசம் மற்றும் கீழ்ப்படிதல் ஆகியவற்றில் சிறந்த குழந்தையை கடவுள் மாற்றுவார். மறுசீரமைக்கப்பட்ட சுவரைப் பொறுத்தவரை, சுவரின் அடியில் உதவியற்ற இரண்டு அனாதைகளுக்குச் சொந்தமான ஒரு புதையல் இருந்தது, அவருடைய தந்தை ஒரு நீதியுள்ள மனிதராக இருந்தார். கடவுளின் தூதராக, அடியவர் அனாதைகளின் தந்தையின் பக்தியைப் பரிசாகக் காட்டி, கடவுளின் கருணையைக் காட்டி, சுவரை மீட்டெடுத்தார், அதனால் சுவர் மீண்டும் வலுவிழந்து இடிந்து விழும்போது, அனாதைகள் முதிர்ந்தவர்களாகவும், வலிமையுடையவர்களாகவும், பொக்கிஷத்தை எடுத்துக்கொள்வார்கள். அவர்கள்."
தோற்றம் பற்றிய கோட்பாடுகள்
மோசேயின் கிள்ரு பயணத்தின் குர்ஆன் அத்தியாயத்தின் ஆதாரம் பல்வேறு அறிஞர்களின் பல்வேறு கருத்துக்களுக்கு உட்பட்டது. மற்ற சில அறிஞர்களைப் போலவே, பிரானன் எம். வீலர் இந்தக் கதையில் நேரடியான கிறிஸ்தவ அல்லது யூத முன்னோடி இருப்பதாகத் தெரியவில்லை என்று குறிப்பிடுகிறார். ஆனால் மிக சமீபத்திய ஆய்வு குர்ஆன் கதை யூத அடையாளங்களால் நிரம்பியுள்ளது என்பதைக் காட்டுகிறது, வரலாற்று ரீதியாக அதன் அசல் வடிவத்தை நாம் அடையாளம் காண முடியாவிட்டாலும் கூட.
இருபதாம் நூற்றாண்டின் ஆரம்பகால டச்சு வரலாற்றாசிரியரான Arent Jan Wensinck, கிடர் கதையின் மூலத்தைப் பற்றிய மிகவும் செல்வாக்குமிக்க கருதுகோள்களில் ஒன்றில் டால்முடிக் ரபி ஜோசுவா பென் லெவி மற்றும் பைபிள் தீர்க்கதரிசி எலியா ஆகியோரை உள்ளடக்கிய யூத புராணக்கதையிலிருந்து இந்த கதை மோசஸ் மற்றும் கிடரைப் போலவே, பென் லெவியும் எலியாவைப் பின்தொடருமாறு கேட்டுக்கொள்கிறார், அவர் எலிஜாவை பின்பற்றும்படி கேட்கிறார். ஒரு இரவு, பென் லெவியும் எலியாவும் ஒரு பசுவை மட்டுமே வைத்திருக்கும் ஒரு ஏழை மனிதனால் விருந்தளிக்கப்படுகிறார்கள். அதை எலியா அறுத்தார். அடுத்த நாள், ஒரு பணக்காரனால் அவர்களுக்கு விருந்தோம்பல் மறுக்கப்படுகிறது, ஆனால் தீர்க்கதரிசி ஊதியம் பெறாமல் அந்த மனிதனின் சுவரை சரி செய்கிறார். இறுதியாக, இருவரும் ஒரு பணக்கார ஜெப ஆலயத்தில் உள்ளவர்களால் விருந்தோம்பல் மறுக்கப்பட்டனர், ஆனால் ஏழை மக்கள் குழுவினால் நடத்தப்பட்டனர். பணக்கார ஜெப ஆலயத்தில் உள்ள அனைவரையும் ஆட்சியாளர்களாக மாற்ற எலியா கடவுளிடம் பிரார்த்தனை செய்கிறார், ஆனால் பிந்தையவர்களில் ஒருவர் மட்டுமே ஆட்சி செய்ய வேண்டும் என்று கூறுகிறார். பென் லெவி தீர்க்கதரிசியிடம் கேள்வி எழுப்பும் போது, அன்றைய தினம் இறக்கவிருந்த மனிதனின் மனைவியின் ஆன்மாவிற்கு மாற்றாக பசுவைக் கொன்றதாக தீர்க்கதரிசி விளக்குகிறார்; அந்தச் சுவரைச் சரிசெய்தார், ஏனெனில் அதன் அடியில் புதையல் இருந்ததால், அதைச் சரிசெய்யும் போது செல்வந்தருக்குக் கிடைத்திருக்கும்; மேலும் ஒரு ஆட்சியாளரின் கீழ் உள்ள நிலம் ஒன்றுக்கு மேற்பட்ட ஆட்சியாளர்களை விட விரும்பத்தக்கது என்பதால் அவரது பிரார்த்தனை. குர்ஆனின் ஆசிரியர் கிள்ரு கதையை நேரடியாக இந்த யூத மூலத்திலிருந்து எடுத்ததாக வென்சின்க் நம்பினார், ஆனால் சம்பந்தப்பட்ட கதாபாத்திரங்களின் பெயர்களைக் குழப்பினார்.
குர்ஆன் இயற்றப்பட்டு சுமார் நானூறு ஆண்டுகளுக்குப் பிறகு பதினோராம் நூற்றாண்டின் துனிசிய யூத அறிஞரான நிசிம் பென் ஜேக்கப் என்பவரின் அரபுப் படைப்பில் இந்த யூத புராணக்கதை முதன்முதலில் சான்றளிக்கப்பட்டது. Haim Schwarzbaum 1960 ஆம் ஆண்டிலேயே இந்தக் கதை "முற்றிலும் குரானிக் உரையைச் சார்ந்தது" என்று வாதிட்டார், மேலும் தெளிவான டால்முடிக் தோற்றம் கொண்ட பென் ஜேக்கப் எழுதிய மற்ற கதைகளை விட வழக்கமான கிளாசிக்கல் அரபு மொழிக்கு ஒத்த மொழியும் உள்ளது. பென் ஜேக்கப்பின் தொகுப்பில் தெளிவான இஸ்லாமிய முன்னோடிகளுடன் கூடிய பிற கதைகளும் அடங்கும் என்று குறிப்பிட்டு, வீலர், எலியாவின் யூதக் கதை இஸ்லாமிய செல்வாக்கின் கீழ் உருவாக்கப்பட்டது என்றும், கிடரின் கதையுடன் அதன் இணையானது பிற்கால இஸ்லாமிய வர்ணனைகளின் விரிவாக்கங்களுடன் மிகவும் நெருக்கமாக இருப்பதாகக் குறிப்பிடுகிறார். மாறாக குர்ஆனின் சுருக்கமான விவரிப்பு. எடுத்துக்காட்டாக, யூதக் கதையில் பென் லெவி வேண்டுமென்றே எலியாவைத் தேடுவதை உள்ளடக்கியது, கடவுள் மோசஸிடம் கிடரைத் தேடுமாறு இஸ்லாமிய விளக்கவுரைகளில் கூறுகிறார், அதேசமயம் மோசஸ் மற்றும் கிள்ரு இடையேயான சந்திப்பு வேண்டுமென்றே அல்லது தற்செயலானதா என்பதை குர்ஆன் ஒருபோதும் குறிப்பிடவில்லை. எலியா மற்றும் கிள்ரு இடையேயான நெருங்கிய தொடர்பும் பல ஆரம்பகால இஸ்லாமிய ஆதாரங்களில் இருந்து முதலில் சான்றளிக்கப்பட்டது. பென் ஜேக்கப் யூத தீர்க்கதரிசிக்கு எதிர்மறையான குணங்களைக் கூறுவதில் எச்சரிக்கையாக இருந்ததாலும், பென் லெவி ஏற்கனவே யூத இலக்கியத்தில் மீண்டும் மீண்டும் வரும் பாத்திரமாக இருந்ததாலும், மோசஸிலிருந்து ஜோசுவா பென் லெவிக்கு தவறான சீடரின் தன்மையை மாற்றியிருக்கலாம்.
கிள்ரு கதையைப் போன்ற மற்றொரு ஆரம்பக் கதை கிறிஸ்தவ மதத்தைப் பற்றியது. லீமோன் நியுமடிகோஸின் சேதமடைந்த மற்றும் தரமற்ற பதின்மூன்றாம் நூற்றாண்டு கிரேக்க கையெழுத்துப் பிரதி, இஸ்லாமியத்திற்கு முந்தைய பைசான்டைன் துறவி ஜான் மோஸ்கஸ் என்பவரால் எழுதப்பட்ட ஒரு ஹாஜியோகிராஃபிக்கல் வேலை, ஒரு தேவதை மற்றும் ஒரு துறவி சம்பந்தப்பட்ட ஒரு கதையின் முடிவை உள்ளடக்கியது, அதில் தேவதை சில விசித்திரமான செயல்களை விளக்குகிறார். அவர் மறைமுகமாக முன்பு எடுத்துக்கொண்டார், இப்போது கதையின் பகுதிகளை இழந்தார். அந்த தேவதை தாராள மனப்பான்மையுள்ள ஒருவரிடமிருந்து ஒரு கோப்பையைத் திருடினார், ஏனென்றால் கோப்பை திருடப்பட்டது என்பதையும், அதைத் தொடர்ந்து வைத்திருந்தால் அவர்களின் புரவலன் அறியாமல் பாவம் செய்வார் என்பதையும் அவர் அறிந்திருந்தார். அவர் மற்றொரு தாராளமான விருந்தாளியின் மகனைக் கொன்றார், ஏனென்றால் சிறுவன் வயதுக்கு வந்தால் ஒரு பாவியாக வளர்வான், ஆனால் அவன் பாவங்களைச் செய்வதற்கு முன் இறந்தால் சொர்க்கம் செல்வான் என்பதை அவர் அறிந்திருந்தார். கடைசியாக, தேவதூதர் அவர்களுக்கு விருந்தோம்பலை மறுத்த ஒரு மனிதனின் சுவரைப் பழுதுபார்த்தார், ஏனென்றால் அந்த மனிதன் இல்லையெனில் கண்டுபிடிக்கக்கூடிய புதையல் கீழே இருப்பதை அவர் அறிந்திருந்தார். தேவதை மற்றும் துறவி பற்றிய கதையானது, குர்ஆனின் ஆசிரியரை பாதித்திருக்கலாம். பிரெஞ்சு வரலாற்றாசிரியர் ரோஜர் பரேட், மோஸ்கஸ் கதை யூத புராணத்தை விட குர்ஆனிய அத்தியாயத்துடன் மிகவும் நெருக்கமாக இணைக்கப்பட்டுள்ளது என்று சுட்டிக்காட்டுகிறார்; உதாரணமாக, கிரேக்கக் கதையில் உள்ள தேவதை மற்றும் குர்ஆனில் "கடவுளின் வேலைக்காரன்" இருவரும் அநாமதேயமாகவும் தெளிவற்றதாகவும் வரையறுக்கப்பட்டுள்ளனர், இஸ்லாமிய விளக்கத்தில் யூத எலியா அல்லது கிள்ரு ஆகியோரின் பெயரிடப்பட்ட உருவங்களுக்கு மாறாக. இஸ்லாமிய இறையியலின் அறிஞரான கேப்ரியல் சைட் ரெனால்ட்ஸ், குர்ஆனியக் கதையின் ஆதாரமாக மோஷஸ் கதையைக் கருதினார்.
ஸ்க்வார்ஸ்பாம், குர்ஆன் கதையானது பிற்கால பழங்கால சூழலில் உருவானது என்று வாதிட்டார், இதில் துறவிகளை உள்ளடக்கிய கிறிஸ்தவ தத்துவார்த்த புனைவுகள் பிரபலமாக இருந்தன, இது தெய்வீகத்திலிருந்து நேரடியாக பெறப்பட்ட அறிவைக் கொண்ட கிறிஸ்தவ நியூமேட்டிக்கு சமமானதாகும். மேலும் இந்தக் கதை முஹம்மதுவைச் சென்றடைந்தது, "சில கிறிஸ்தவத் தகவல் வழங்குபவரின் இடைத்தரகர் மூலம், மறைமுகமாக சில துறவிகள் பல பழைய கிறிஸ்தவ புராணங்களில் நங்கூரர்கள் மற்றும் துறவிகள் பற்றி நன்கு அறிந்தவர்." ஸ்வார்ஸ்பாம் கிடருக்கான யூத முன்மாதிரியையும் ஊகிக்கிறார், இது மோசஸ் வருங்கால ரப்பி அகிவாவின் சீடராக மாறுவதை உள்ளடக்கிய ஒரு புராணக்கதையாக இருக்கலாம், இது வாய்வழி தோராவின் தொகுப்பாளர். குர்ஆனியக் கதையானது "பழங்காலத்தின் பிற்பகுதியில் மின்னோட்டத்தில் இருந்து வேறுபட்ட கூறுகளை ஒருங்கிணைக்கிறது" என்று ஒப்புக்கொண்டாலும், வீலர் ரப்பி அகிவா மற்றும் கிடர் இடையேயான ஸ்வார்ஸ்பாமின் தொடர்பை நிராகரிக்கிறார்.
கிடரின் தோற்றம் பற்றிய மற்றொரு கருதுகோள் அவரை உகாரிடிக் கடவுளான கோதர்-வா- காசிஸுடன் ஒப்பிடுகிறது. இரண்டு கதாபாத்திரங்களும் சில வியக்கத்தக்க பொதுவான அம்சங்களைக் கொண்டுள்ளன. உதாரணமாக, கோத்தர் மற்றும் கிள்ரு ஆகியோர் ஞானத்தையும் இரகசிய அறிவையும் கொண்டுள்ளனர். இரண்டு உருவங்களும் ஒரு டிராகனைக் கொல்வதில் ஈடுபட்டுள்ளன. கோதர் பாலுக்கு ஆயுதங்களைத் தயாரித்து யம்-நஹரைக் கொல்ல உதவுகிறார். ஒரு டிராகனுடனான போராட்டத்தில் சூஃபிகள் அல்லது சாரி சால்டிக் போன்ற வாலிகளுக்கு கிள்ரு உதவுகிறார். இருவரும் கடல், ஏரி மற்றும் ஆறுகளுடன் அடையாளமாக தொடர்புடைய "மாலுமி" உருவங்கள் என்றும் அறியப்படுகிறார்கள். கிள்ரு பெரும்பாலும் ஒரு மாலுமியின் சில குணாதிசயங்களைக் கொண்டிருப்பது, மலை சார்ந்த டெர்சிம் போன்ற கடலுடன் நேரடியாக இணைக்கப்படாத கலாச்சார பகுதிகளில் கூட. இருப்பினும், சமீபத்தில் (2019) இந்த வாதத்தை முன்வைத்த அறிஞர் அதைத் திருத்தினார். இரண்டு உருவங்களும் பல வழிகளில் சிறப்பியல்பு இணைகளைப் பகிர்ந்து கொண்டாலும், இந்த குறியீட்டு நல்லிணக்கத்தை மட்டுமே கருத்தில் கொள்வது தவறானது என்பதை வரலாற்று பகுப்பாய்வு காட்டுகிறது. இந்தக் கண்ணோட்டத்தின்படி, கோதர் மற்றும் ஹாசிஸிலிருந்து மாற்றப்பட்ட எலியாவின் புராண ஆளுமையிலிருந்து எழும் சில பொதுவான அம்சங்களை கிள்ரு கொண்டிருந்தாலும், அவர் உண்மையில் ஏனோக் மற்றும் எலியாவின் ஒத்திசைவான வடிவம். ஏனெனில், சூரத்துல்-கஹ்ஃபில் அநாமதேயமாகக் குறிப்பிடப்பட்ட கித்ரைப் பற்றிய குர்ஆனியக் கதை, அடிப்படையில் ஒரு எலியா கதையின் ஏனோசியன் பதிப்பாகும். ஒரு சிறிய கோட்பாடு, அல்-கிள்ரு என்பது தமிழ்க் கடவுளான முருகனின் மற்றொரு பெயர் என்று சிலர் கூறுவதால், அவர்களின் தோற்றம் மற்றொன்றைப் போன்றது என்று சிலர் கூறுகின்றனர், ஆனால் இந்த கோட்பாடு நிரூபிக்கப்படவில்லை.
ஒப்பீட்டு புராணம்
பல்வேறு கணக்குகளில் அல்-கிள்ரு து அல்-கர்னைனின் உருவத்துடன் இணைக்கப்பட்டுள்ளது, அவர் பொதுவாக அலெக்சாண்டர் தி கிரேட் என்று அடையாளம் காணப்படுகிறார். ஒரு பதிப்பில், அல்- கிள்ரு மற்றும் துல்-கர்னைன் இருவரும் இருள் நிலத்தைக் கடந்து ஜீவத் தண்ணீரைக் கண்டுபிடிப்பார்கள். துல்-கர்னைன் வசந்தத்தைத் தேடித் தொலைந்து போகிறார், ஆனால் அல்-கிள்ரு அதைக் கண்டுபிடித்து நித்திய ஜீவனைப் பெறுகிறார். இப்னு ஹிஷாம் மேற்கோள் காட்டிய வஹ்ப் இப்னு முனாபியின் கூற்றுப்படி, ராஜா சாப் ஜெருசலேமில் அவரைச் சந்தித்த பிறகு அல்-கித்ரால் அவருக்கு து அல்-கர்னைன் என்ற அடைமொழி வழங்கப்பட்டது. அலெக்சாண்டர் ரொமான்ஸின் பல பதிப்புகள் உள்ளன, அதில் அல்-கிடர் பெரிய அலெக்சாண்டரின் வேலைக்காரனாகக் குறிப்பிடுகிறார். ஒரு அநாமதேய எழுத்தாளரின் எஸ்கந்தர்நாமாவில், அல்-கிள்ரு அவரையும் அவரது படைகளையும் ஜீவத் தண்ணீருக்கு அழைத்துச் செல்லும்படி துல்-கர்னைனால் கேட்கப்பட்டார். அல்-கிள்ரு ஒப்புக்கொள்கிறார், இறுதியில் தானே ஜீவத் தண்ணீர் மீது தடுமாறுகிறார். 13 ஆம் நூற்றாண்டின் சிரத் அல்-இஸ்கந்தரில் கித்ரின் பங்கு விரிவடைந்தது, அங்கு அவர் முழுவதும் அலெக்சாண்டரின் துணையாக இருந்தார்.
ஆர்தரியன் கதையான சர் கவைன் மற்றும் கிரீன் நைட் கிரீன் நைட் ஆகியவற்றிலும் அல்-கிடர் குறிப்பிடப்படுகிறார் என்று சில அறிஞர்கள் தெரிவிக்கின்றனர். கதையில், கிரீன் நைட் சர் கவானின் நம்பிக்கையை மூன்று முறை தூண்டுகிறது. சிலுவைப் போரின் போது கலாச்சாரங்களின் கலவையின் மூலம் அல்-கிள்ரு பாத்திரம் ஐரோப்பிய இலக்கியத்தில் வந்திருக்கலாம். சிலுவைப்போர்களுக்கு முந்திய ஐரிஷ் கட்டுக்கதையிலிருந்து கதை பெறப்பட்டிருக்கலாம், இதில் Cú Chulainn மற்றும் இரண்டு ஹீரோக்கள் குராட்மிர், விருந்துகளில் சாம்பியன்களுக்கு வழங்கப்படும் தேர்ந்தெடுக்கப்பட்ட பகுதி; இறுதியில், Cú Chulainn மட்டுமே ஒரு ராட்சசனை - உண்மையில் மாயமாக மாறுவேடமிட்ட ஒரு ராஜா - அவர்களின் உடன்படிக்கையின்படி அவரது தலையை வெட்ட அனுமதிக்க தயாராக இருக்கிறார்.
புகழ்பெற்ற அறிவியல் புனைகதை எழுத்தாளர் பிலிப் ஜோஸ் ஃபார்மரின் தி அன்ரீசனிங் மாஸ்க்கில், இரண்டு புள்ளிகளுக்கு இடையே உடனடிப் பயணம் செய்யக்கூடிய அரிய மாதிரி விண்கலமான அல்-புராக்கின் கேப்டன் ராம்ஸ்தான், கிரகங்கள் முழுவதும் உள்ள புத்திசாலித்தனமான வாழ்க்கையை அழிக்கும் அடையாளம் தெரியாத உயிரினத்தை நிறுத்த முயற்சிக்கிறார். பிரபஞ்சத்தில், அல்-கிடரை சந்திப்பதை மீண்டும் மீண்டும் பார்க்கும் பார்வையால் அவர் வேட்டையாடப்படுகிறார்.
வேறு சில வலைகள்
பகுப்பு:நபிமார்கள்
கடனாளர்
கடனாளர் அல்லது கடன் கொடுத்தோர் ஒரு தரப்பு கட்சிக்காரைக்குறிக்கும். இங்கு ஒரு தரப்பு கட்சிக்காரர் எனும்போது தனிநபர், ஒரு நிறுவனம் அல்லது அரசாங்கம் என்பன உள்ளடங்கும். அதாவது முதலாம் தரப்பு நபரிடமிருந்து இரண்டாம் நபர் ஒருவருக்கோ, ஒரு நிறுவனத்துக்கோ, அல்லது அரசாங்கத்திற்கோ ஏதாவது ஒரு பொருளோ சேவையோ அல்லது பணமோ வழங்க வேண்டி கடமைப்பட்டிருப்போரை கடனாளர் என அழைப்போம்.
பகுப்பு:கடன்
மைதிலி மொழி
மைதிலி மொழி (मैथिली) இந்திய-ஐரோப்பிய மொழிக் குடும்பத்தில், இந்திய-ஈரானிய மொழிகள் குழுவின் துணைக் குழுவான இந்திய-ஆரிய மொழிகளுள் ஒன்றாகும். இது இந்திய மாநிலமான பிகார் மாநிலத்தின் வடக்குப் பகுதியிலும், தெற்கு நேபாளத்தின் தெராய் பகுதியிலும் பேசப்படுகின்றது. மொழியியலாளர் இதனை ஒரு கிழக்கு இந்திய மொழியாகக் கருதுவதால், மத்திய இந்திய மொழியான இந்தி மொழியில் இருந்தும் இது வேறுபட்டது. இது இந்தி, வங்காளம் ஆகிய இரு மொழிகளினதுமே கிளை மொழியாகக் கருதப்பட்டு வந்தது. 2003 ல் மைதிலி மொழி, இந்தியாவில் தனி மொழித் தகுதியைப் பெற்றுக்கொண்டது. இந்திய அரசியலமைப்பின் எட்டாவது அட்டவணையில் சேர்த்துக் கொள்வதன் மூலம், இதற்கு அலுவல் மொழித் தகுதியைப் பெற்றுக்கொள்வதற்கான இயக்கத்தின் காரணமாக மைதிலி மொழிக்கு 2003 இல் இத் தகுதி வழங்கப்பட்டது.
மைதிலி மொழி மரபு வழியாக மைதிலி எழுத்து முறையில் எழுதப்பட்டு வந்தது. வங்காள மொழி எழுத்துக்களை ஓரளவுக்கு ஒத்த இவ்வெழுத்தை, திர்ஹுத்தா அல்லது மிதிலக்ஷர் என்றும் குறிப்பிடுவது உண்டு. கைத்தி எழுத்து முறையிலும் இது எழுதப்படுவது உண்டாயினும், இன்று பெரும்பாலும் தேவநாகரி எழுத்து முறையே பயன்பாட்டில் உள்ளது. மரபு வழியான மைதிலி எழுத்து முறையை பாதுகாப்பதற்கான நடவடிக்கைகளும் மேற்கொள்ளப்பட்டு வருகின்றன.
குறிப்புகள்
பகுப்பு:இந்திய-ஆரிய மொழிகள் பகுப்பு:இந்திய மொழிகள்
வால் ஸ்ட்ரீட்
வால்ஸ்ட்ரீட்  (Wall Street) அல்லது வால் வீதி என்பது நியூயார்க் நகரம், மன்காட்டனின் பிராட்வேயிலிருந்து தெற்கு வீதி வரை எட்டு பிளாக்குகள் செல்கின்ற இதே பெயருடைய வீதியைச் சுற்றி அமைந்துள்ள நிதி மாவட்டமாகும். காலப்போக்கில் இந்தச் சொல் அமெரிக்காவின் நிதிச்சந்தைகளைக் குறிப்பிடுவதாகவும் நியூயார்க்கின் நிதிச்சந்தைகளைக் குறிப்பிடுவதாகவும் உருப்பெற்றது. உலகின் மிகப்பெரும் நிறுவனங்கள் பட்டியலிடப்பட்டுள்ள நியூயார்க் பங்குச் சந்தை இங்கு அமைந்துள்ளது. இங்கு அமைந்திருந்த அல்லது அமைந்துள்ள பிற பங்குச் சந்தைகளாவன:நாஸ்டாக், நியூயார்க் மெர்கன்டைல் எக்ஸ்சேஞ்ச், நியூயார்க் வணிக வாரியம், முன்னாள் அமெரிக்கப் பங்குச் சந்தை. இதனால் நியூயார்க் நகரம் உலகின் முதன்மையான நிதி மையமாக விளங்குகிறது.
வெளியிணைப்புகள்
பகுப்பு:நியூ யோர்க் மாநிலம் பகுப்பு:ஐக்கிய அமெரிக்க பொருளாதாரம்
மறுமலர்ச்சி (ஐரோப்பா)
நவீன ஐரோப்பிய வரலாற்றின் தொடக்கத்தில் மறுமலர்ச்சி (Renaissance) என்பது அறிவியற் புரட்சியையும், கலைசார் மாற்றங்களையும் கொண்டுவந்த ஒரு பெரும் பண்பாட்டு இயக்கமாகும். இது மத்தியகாலத்தின் முடிவுக்கும், நவீன காலத்தின் தொடக்கத்துக்கும் இடையிலான மாறுநிலைக் காலத்தைக் குறித்து நிற்கின்றது. அறிவாற்றல் ரீதியாகப் புதியதொரு மீட்சி இலக்கியத்திலும் கலைத்துறையிலும் இக்காலகட்டத்தில் உருவெடுத்தது. இச்சமயத்தின்போது அறிவியல் கண்டுபிடிப்புகள் பல நிகழ்ந்தன. அரசியல் ரீதியாக நிலமானிய முறை ஒழிந்து தேசிய அரசுகள் தோன்றின. தனிமனித உணர்வும் சமூகப்பண்பும் தழைத்தோங்கின. அக்காலத்தில் தோன்றிய சமயச்சீர்திருத்த இயக்கமும் மறுமலர்ச்சியின் வெளிப்பாடே ஆகும். மறுமலர்ச்சிக் காலம் பொதுவாக, இத்தாலியில் 14 ஆம் நூற்றாண்டிலும், வட ஐரோப்பாவில் 16 ஆம் நூற்றாண்டிலும் தொடங்கியதாகக் கருதப்படுகின்றது.
மறுமலர்ச்சி தோன்றக் காரணம்
கி.பி. 5 ஆம் நூற்றாண்டில் ரோமானியப் பேரரசு வீழ்ச்சியடைந்தபோது பண்டைய இலக்கியங்களும் கலைகளும் அங்கு புறக்கணிக்கப்பட்ட அதே நேரத்தில் கான்ஸ்டாண்டினொபிளைத் தலைநகராகக் கொண்ட கிழக்கு ரோமானியப் பேரரசில் அவை பாதுகாக்கப்பட்டு வந்தன. 1453 ம் ஆண்டு ஆட்டோமன் துருக்கியர்கள் கான்ஸ்டாண்டினொபிளைக் கைப்பற்றியபோது அங்கு வாழ்ந்த பைசாண்டிய கிரேக்க அறிஞர்கள் ரோமாபுரிக்குத் தப்பியோடினர். அவர்கள் தங்களுடன் கிரேக்க-ரோமானியப் பாரம்பரியச் சிறப்புகளையும் கொண்டு சென்றனர். மீண்டும் பண்டைய இலக்கியங்கள் இத்தாலியில் புத்துயிர் பெற்றமையால் கேள்வி கேட்டு விடை பெறும் மனப்பாங்கு மக்களிடம் பெருகியது. இவ்வுணர்வின் விளைவால் அறிவியல், புவியியல், சமயம், இலக்கியம், கட்டிடக்கலை, சிற்பம், ஓவியம் போன்றவற்றில் ஒரு எழுச்சி உண்டானது.
வரலாற்று வரைவியல்
ரெனைசான்ஸ் (Renaissance) என்ற சொல் பிரெஞ்சு மொழியிலிருந்து பெறப்பட்டது. இதனை பிரெஞ்சு வரலாற்றாளரான ஜூல்ஸ் மிச்செலெட் (Jules Michelet) என்பவர் முதலின் பயன்படுத்தினார். இது 19 ஆம் நூற்றாண்டில் சுவிஸ் வரலாற்றாளரான ஜக்கோப் புர்க்கார்ட் (Jacob Burckhardt) என்பவரால் விரிவாக்கம் பெற்றது. இதன் நேரடிப் பொருள் மறுபிறப்பு என்பதாகும். மறுபிறப்பு என்பது இரண்டு வகையில் விளக்கம் பெறுகின்றது. ஒன்று பழைய classical நூல்களினதும், படிப்பினைகளினதும், மீள் கண்டுபிடிப்பும், கலை அறிவியல் முதலிய துறைகளில் அவற்றின் பயன்பாடும் என்ற பொருளைத் தருகிறது. மற்றது இத்தகைய அறிவுசார் நடவடிக்கைகளின் விளைவுகள், ஐரோப்பியப் பண்பாடு தொடர்பில் ஒரு பொதுவான புத்தூக்கத்தை ஏற்படுத்தியது எனப் பொருள் படுகின்றது. எனவே மறுமலர்ச்சி என்பதை இரண்டு வித்தியாசமான ஆனால் பொருள் பொதிந்த வழிகளில் பேசமுடியும்: பண்டைய நூல்களின் மீள் கண்டுபிடிப்பினூடாக செந்நெறிக்காலப் (classic) படிப்பினைகளினதும், அறிவினதும் மறுபிறவி என்பதும், ஐரோப்பியப் பண்பாட்டின் பொதுவான மறுபிறவி என்பதுமாகும்.
right|thumb|180px|[[லியனார்டோ டா வின்சியின் விட்ருவிய மனிதன், மறுமலர்ச்சிக் காலத்தின் கலை அறிவியல் ஆகியவற்றின் கலப்புக்கு ஒரு உதாரணம்.]]
பல் மறுமலர்ச்சிகள்
20 ஆம் நூற்றாண்டின் இறுதிக் காலாண்டில், பல அறிஞர்கள், மறுமலர்ச்சி என்பது, பல அவ்வகையான இயக்கங்களில் ஒரு வகை மட்டுமே என்ற நோக்கைக் கொண்டிருந்தனர். இது பெருமளவுக்கு, "12 ஆம் நூற்றாண்டின் மறுமலர்ச்சி" என்பது தொடர்பாக ஏற்றுக்கொள்ளக்கூடிய கருத்துக்களை முன்வைத்த சார்ள்ஸ் ஹெச் ஹஸ்கின்ஸ் (Charles H. Haskins) என்பவரின் ஆய்வுகளாலும், "கரோலிங்கியன் மறுமலர்ச்சி" (Carolingian renaissance) தொடர்பான வாதங்களை முன்வைத்த வரலாற்றாளர்களினாலும் ஏற்பட்டது. இவ்விரு கருத்துக்களுமே தற்போதைய அறிஞர் சமூகத்தினால் பரவலாக ஏற்கப்பட்டிருப்பதன் காரணமாக, மறுமலர்ச்சி எனப்படுவதை குறிப்பான சொற்களின் மூலம், உதாரணமாக இத்தாலிய மறுமலர்ச்சி, ஆங்கில மறுமலர்ச்சி முதலியன மூலம், குறிப்பிடுவது தற்கால வரலாற்றாளரிடையே ஒரு போக்காக இருந்து வருகிறது.
மருத்துவத் துறையில் பாரிய புரட்சி
வரலாற்றின் ஒரு குறிப்பிட்ட கால கட்டம் வரை மதமும், மருத்துவமும் பின்னிப்பிணைந்திருந்தது என்பது மறுக்க இயலாத உண்மையாகும். ஆனால் இது ஒரு காலகட்டம் வரை மட்டும்தான்.
அறிவியல் வளர வளர மதத்திற்கும் மருத்துவத்திற்கும் இடையே இருந்த தொடர்பு மெதுவாக அறுபட ஆரம்பித்தது. எனவே இன்று வரை அறிவியல் அடிப்படையில் இயங்கி வருவது நவீன மருத்துவம், அலோபதி மருத்துவம் என்ற பெயரில் எல்லாம் வழங்கப்படும் ஆங்கில மருத்துவ முறையே ஆகும்.
மருத்துவம் (ணிலீனீiணீinலீ) என்ற ஆங்கிலச் சொல் இலத்தீன் மொழியில் உள்ள ஆர்ஸ் மெடிசினா (திrs ணிலீனீiணீina) என்ற வார்த்தையிலிருந்து பெறப்பட்டதாகும். இதன் பொருள் ‘குணப்படுத்தும் கலை’ என்பதாகும்.
கிரேக்க மருத்துவ அறிஞரான ஹிப்போ கிரடீஸ் என்பவரின் மருத்துவக் குறிப்புகளே சிறந்ததாகவும் ஓரளவிற்கு அறிவியல் தன்மை வாய்ந்ததாகவும் காணக் கிடைக்கின்றன. எனவே இவரே ‘மருத்துவத்தின் தந்தை’ என்று அழைக்கப்படுகிறார்.
இவர் மருத்துவத்தை ஓரளவிற்கு மதத்திலிருந்து பிரித்து அதை ஒரு தனிக்கலையாக வளர்த்தார். ‘அதற்கு ஒரு தனியான நடைமுறை அறிவுடன் கூடிய நடைமுறையை ஏற்படுத்தியவர் இவரே.
நோயாளிகளை பரிசோதிப்பதன் மூலமாகவும் அவர்களுடைய நடவடிக்கைகளை கூர்ந்து கவனிப்பதன் மூலமாகவும் நோய்களைப் பற்றி அறிந்துகொள்ளலாம் என்பதை முதன் முதலில் கூறியவர் இவர். நோய்க்கான காரணத்தை அவனுடைய உடலில் இருந்து அல்லது அவனுடைய சூழ்நிலையில் இருந்து அறிந்து கொள்ள இயலும் என்பதை முதன் முதலில் தெளிவுபடுத்தியவரும் இவரேயாவார்.
இவருடைய புகழ்வாய்ந்த ‘ஹிப்போகிரடீஸ் உறுதிமொழி’ மருத்துவ உலகின் தொன்மையான செம்மையான ஆவணங்களுள் ஒன்று. ஒவ்வொரு மருத்துவரும் தம்முடைய மருத்துவப் படிப்பை முடித்தவுடன் இந்த உறுதிமொழியின் பெயரிலேயே தன்னுடைய தொழிலைத் தொடங்க வேண்டும் என்பது ஒரு எழுதப்படாத விதியாகவே இன்றும் இருந்து வருகிறது.
இவருக்குப் பிறகு கேலன் என்ற கிரேக்க அறிஞர் மருத்துவத் துறைக்கு பெரும் பங்களிப்பு செய்துள்ளார். மனிதனுடைய உள் உடம்பின் அமைப்பை அறிவதற்கு இறந்து போனவர்களின் உடலை அறுத்து அதில் இருந்து கற்றுக்கொள்ளும் முறையை முதன் முதலில் ஏற்படுத்தியவர் இவரே. இதை அவர் கடுமையான எதிர்ப்புகளுக்கு இடையேயும் தொடர்ந்து செய்துள்ளார். இன்றைக்கு உள்ள மனித உடலமைப்பு பற்றிய புரிதலுக்கு வித்திட்டு வைத்தவர் கேலன் ஆவார்.
ஐரோப்பாவின் மறுமலர்ச்சி காலம் (14, 15 நூற்றாண்டு) மதம், மருத்துவம் உள்ளிட்ட பல துறைகளிலும் பெரும் மாற்றத்தை ஏற்படுத்தியது. ஐரோப்பாவில் புதிய புதிய சிந்தனையாளர்களும், அறிவியல் ஆய்வாளர்களும், மருத்துவ அறிஞர்களும் தோன்றினர்.
மருத்துவத்தைப் பற்றிய கருத்துக்களில் ஒரு பெரிய மாற்றம் ஏற்பட்டது. அந்த கட்டத்தில் கொடுமையான நோய்களான பிளேக் போன்றவை ஐரோப்பா கண்டத்தை ஆட்டிப் படைத்தன. கறுப்பு மரணம் என்று அழைக்கப்படும் பிளேக் நோயினால் இரண்டு நூற்றாண்டுகள் ஐரோப்பிய நாடுகள் சொல்லொணா துயர் அனுபவித்து வந்தன. ஆனால் அரேபிய நாடுகள் இந்த நோய்களில் இருந்து விடுபட்டே காணப்பட்டன. இந்த உண்மை மேலை நாட்டு அறிஞர்களிடத்தில் புது வகை எண்ணங்களைத் தோற்றுவித்தது. தாங்கள் இதுவரை கொண்டிருந்த கருத்துகளைக் குறித்து மறு ஆய்வு செய்யத் தொடங்கினர். இதனால் ஐரோப்பாவில் மறுமலர்ச்சிக் காலம் தொடங்கியது.
1880 இல் ராபர்ட் கோக் குறிப்பிட்ட சில வகை நோய்கள் பக்டீரியா என்ற நுண்ணுயிர்களால் ஏற்படுகின்றன என்பதை அறிவியல் முறையில் நிரூபித்தார். அவை ‘காக்ஸ் கோட்பாடுகள்’ என்று அழைக்கப்பட்டு இன்றும் மருத்துவத் துறையில் போற்றப்பட்டு வருகின்றன.
18 ஆம் நூற்றாண்டிற்குப் பின் மருத்துவ வளர்ச்சியானது மேலை நாடுகளை குறிப்பாக ஐரோப்பிய நாடுகளை மையமிட்டே நடந்து வருகிறது.
ஜேர்மனி, பிரான்ஸ், இங்கிலாந்து, அமெரிக்கா ஆகிய நாடுகளைச் சேர்ந்த அறிஞர்கள் மருத்துவத் துறையைச் செழுமைப்படுத்தும் விதமாக பல மருத்துவக் கண்டுபிடிப்புகளையும் கோட்பாடுகளையும் நிறுவினர்.
ஜோசப் லிஸ்டர் என்பவர் நமது கைகளில் உள்ள நுண்ணுயிர் கிருமிகள் வழியாக நோயாளிகளுக்கு தொற்று ஏற்படக் கூடும் என்று முதன் முதலில் கூறினார். எனவே மருத்துவர்கள் நோயாளிகளை பரிசோதனை செய்த பிறகு தூய நீரினால் அல்லது சவர்க்காரத்தினால் கைகளைக் கழுவிக் கொள்ள வேண்டும்.
அதன் பிறகுதான் மற்ற நோயாளிகளை பரிசோதிக்க வேண்டும் என்ற முறையை ஏற்படுத்தினார். இது குறிப்பாக பிரசவம் பார்க்கும் மருத்துவ அறிஞர்களுக்கு பொருந்தும் என்பது அவருடைய வாதம்.
மறுமலர்ச்சி பரவல்
15ஆம் நூற்றாண்டில், மறுமலர்ச்சி இத்தாலியின் பிளோரசன்சில் இருந்து ஐரோப்பாவின் மற்ற இடங்களுக்கு வேகமாக பரவியது. அச்சடிக்கும் இயந்திரத்தின் கண்டுபிடிப்பு புதிய புதிய யோசனைகள் வேகமாக பரவ வழிவகுத்தது. 20 ஆம் நூற்றாண்டில் அறிஞர்கள் மறுமலர்ச்சியை தேசிய மற்றும் மத இயக்கங்களாக பிரித்தனர்.
வடக்கு ஐரோப்பா
வடக்கு ஐரோப்பாவில் ஏற்பட்ட மறுமலர்ச்சி வடக்கு மறுமலர்ச்சி என்று வழங்கப்பட்டது. இத்தாலியில் இருந்து மறுமலர்ச்சி யோசனைகள் வடக்கு நோக்கி நகர்ந்த பொழுது இசையில் பெரிய அளவில் கண்டுபிடிப்புகள் நிகழ்த்தப்பட்டன. ஓவியங்களை பொறுத்தவரை இத்தாலிய ஓவியங்கள் மதச்சார்பற்று உருவாக்கப்பட்டன ஆனால் வடக்கு ஐரோப்பாவில் முதலில் மதம் சார்ந்த ஓவியங்களே வரையப்பட்டன. பின்னாட்களில் பீட்டர் பிருகள் போன்றவர்கள் தினசரி வாழ்க்கை நிகழ்வுகளை ஓவியங்களாக தீட்டினர். வடக்கு மறுமலர்ச்சியின் பொழுதே பல ஆண்டுகள் நீடித்திருக்கும் எண்ணெய் ஓவியங்கள் முழுமைபெற்றன.
இங்கிலாந்து
16ஆம் நூற்றாண்டில் ஆங்கில மறுமலர்ச்சி தொடங்கிற்று. ஷேக்ஸ்பியர், சர் தாமஸ் மோர், பிரான்சிஸ் பேகன் போன்ற எழுத்தாளர்கள், இண்டிகோ ஜோன்ஸ் போன்ற கட்டட வடிவமைப்பாளர்கள் தாமஸ் டாலிஸ் போன்ற இசை மேதைகள் ஆங்கில மறுமலர்ச்சிக்கு வித்திட்டனர்.
பிரான்ஸ்
மறுமலர்ச்சியை குறிப்பிடும் வார்த்தையான "Renaissance" ஒரு பிரெஞ்சு சொல்லாகும். இதன் பொருள் மறுபிறப்பு என்பதாகும். 18 ஆம் நூற்றாண்டில் பயன்படுத்தபட்ட இந்த சொல் பின்னாளில் பிரான்ஸின் வரலாறு என்ற புத்தகத்தின் மூலம் பிரபலமடைந்தது.
ஜெர்மனி
15ஆம் நூற்றாண்டின் இரண்டாம் பகுதியில் மறுமலர்ச்சி ஜெர்மனிக்கு பரவத்துடங்கியது. இவற்றில் அச்சகங்களின் பங்கு அலாதியானது.
நெதர்லாந்து
15 ஆம் நூற்றாண்டின் இறுதியில் இத்தாலியின் மறுமலர்ச்சி நெதர்லாந்தையும் சென்றடைந்தது. இதற்கு பெல்ஜியதில் இருந்த டச்சு மொழி பேசும் பிளாண்டர்கள் ப்ருகஸ் நகர் வழியாக மேற்கொண்ட வணிகம் பெரிய அளவில் உதவியது. பிளாண்டர்கள் ஐரோப்பா முழுவதும் அறியப்பட்ட பெரிய கலைஞர்களை நெதர்லாந்துக்கு அழைத்துவந்தனர். அறிவியலில் உடற்கூற்றியல் துறை நிபுணர் ஆண்ட்ரீயஸ் போன்றவர்கள் மறுமலர்ச்சியை முன்னெடுத்து சென்றனர்.
போர்ச்சுக்கல்
இத்தாலிய மறுமலர்ச்சியின் தாக்கம் போர்ச்சுகளை குறைவாக தாக்கியதாகவே கருதப்படுகிறது. போர்ச்சுக்கல் மறுமலர்ச்சி செல்வந்த இத்தாலி மற்றும் பிளண்டர்களின் முதலீடுகளால் சாத்தியப்பட்டது. போர்ச்சுக்கலின் தலைநகரான லிஸ்பன் 15 ஆம் நூற்றாண்டில் தழைத்தோங்கியது. காரணம் கண்டுபிடிப்புக்காலம் என்று போற்றப்படும்  பூகோளத்தின் வரைபடத்தை உருவாக்கிய பல கடல் பயணங்கள் போர்ச்சுக்கல் மூலமே செயல்படுத்தப்பட்டது.
ஹங்கேரி
இத்தாலியில் ஏற்பட்ட மறுமலர்ச்சி அடுத்து பரவிய இரண்டாம் நாடு ஹங்கேரி எனலாம். இதற்கு இத்தாலி மற்றும் ஹங்கேரி இடையே ஏற்கனவே நிலவிய பல கட்டங்களிலான ஒத்துழைப்பும் ஒரு காரணம்.
ரஷ்யா
இத்தாலிய மறுமலர்ச்சியின் தாக்கம் ரஸ்சியாவிலும் எதிரொலித்தது ஆனால் ஐரோப்பிய நாடுகளுக்கு பரவிய அதே வேகத்தில் அல்ல. காரணம் ஐரோப்பா மற்றும் ரஷ்யா இடையேயான தூரம் அதிகம். ஈவான் III என்ற இளவரசர் இத்தாலியின்
வெளி இணைப்புக்கள்
பகுப்பு:ஐரோப்பிய வரலாறு பகுப்பு:வரலாற்றுக் காலப்பகுதிகள்
ஏக்தா பரிசத்
ஏக்தா பரிசத் (தமிழ்: ஒற்றுமை மன்றம்; ஆங்கிலம்: Ekta Parishad) என்பது நில வள உரிமைகளுக்காக அறவழியில் செயற்படும் குமுக அமைப்புகளின் ஒன்றியம் ஆகும். இது அரச/சமய/சாதி சார்பற்றது, இலாப நோக்கமற்றது. சுமார் 11,000 குமுக அமைப்புகளையும், ஆயிரக்கணகான தனிநபர்களையும் உறுப்பினர்களாகக் கொண்டுள்ளது. இராசகோபால் பி. வி இந்த அமைப்பின் தோற்றுனர் ஆவார்.
நோக்கங்கள்
ஏக்தா பரிசத் அமைப்பு பழங்குடிகளின், நிலமற்ற தொழிலாளர்களின் நில, வள உரிமைகளுக்கான போராட்டங்களை அற வழியில் முன்னெடுப்பதை நோக்கமாகக் கொண்டது. நிலம், நீர், காட்டு, கனிம மற்றும் பிற வள உரிமைகளை அடிப்படை மனித உரிமைகளாக ஏக்தா பரிசத் அணுகிறது. நிலச் சீர்திருத்தம், குறிப்பாக நிலமற்ற விழிம்புநிலை மக்களுக்கு நிலம் வழங்குவது இவர்களின் ஒரு முக்கிய கோரிக்கை ஆகும். இந்த கோரிக்கையை நடுவண் மற்றும் மாநில அரசுகளுக்கு முன்வைத்து மக்கள் மயப்படுத்தப்பட்ட ஒருங்கிணைப்பையும் போராட்டங்களை இது முன்னெடுத்து வருகிறது. காந்திய இலக்கான தன்னிறைவு கொண்ட ஊர்கள் இவர்களின் ஒரு கருத்தியல் இலக்காக அமைகிறது.
வியூகம்: காந்தியவழி அறப்போராட்டம்
ஏக்தா பரிசத் அமைப்பு மக்கள் மயப்படுத்தப்பட்ட காந்தியவழி அறப் போராட்டக் கொள்கையைக் (சத்தியாக்கிரகம், அகிம்சை) கொண்டுள்ளது. வேரடி அமைப்புகளோடு சேர்ந்தியங்கி, ஒருங்கிணைந்து தனது போராட்டத்தை முன்னெடுத்து, அரசியல் அழுத்தங்களை கீழ் நிலையிலும் மேல் நிலையிலும் உருவாக்கி, அரச கொள்கையிலும் நடைமுறையில் மாற்றங்களைக் கொண்டுவருவதை தனது வியூகமாகக் கொண்டது. மக்களின் ஆற்றல்களை வளர்ப்பதும் (community capacity building), நடுத்தர மற்றும் மாணவர் சமூகங்களின் ஆதரவைப் பெற்றுக்கொள்வதும், ஊடக மற்றும் அனைத்துலக ஒத்துணர்வை பெற்றுக்கொள்வதும் இவர்களின் வியூகங்களில் முக்கியம் பெறுகிறது.
வெளி இணைப்புகள்
பகுப்பு:காந்தியம்
வேலாயுதம்பாளையம் ஊராட்சி
வேலாயுதம்பாளையம் ஊராட்சி (Velayuthampalayam Gram Panchayat), தமிழ்நாட்டின் திண்டுக்கல் மாவட்டத்தில் உள்ள வடமதுரை வட்டாரத்தில் அமைந்துள்ளது. இந்த ஊராட்சி, வேடசந்தூர் சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1785 ஆகும். இவர்களில் பெண்கள் 876 பேரும் ஆண்கள் 909 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திண்டுக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
எம். எச். எம். கியாஸ்
'''எம். எச். எம். கியாஸ்''' இலங்கை முஸ்லிம் எழுத்தாளர், அட்டாளைச்சேனை மஸ்ஜித் வீதியில் வசித்துவரும் இவர் கிழக்கிலங்கையின் ஊடகவியலாளரும், தினப்பார்வை இதழை வெளியிட்டவருமாவார்.
குன்றக்குடி முருகன் கோயில்
thumb|குன்றக்குடி சண்முகநாதப் பெருமான் குன்றக்குடி குன்றவர் முருகன் கோயில், சிவகங்கை மாவட்டம், குன்றக்குடி எனும் ஊரின் குன்றின் உச்சியில் சண்முகநாதர், வள்ளி – தெய்வானையுடன், ஆறுமுகங்களும் பன்னிரு திருக்கரங்களுடன் காட்சி தருகிறார். இக்கோயிலில் குடிகொண்ட முருகனை குறித்து அருணகிரிநாதர் தம் திருப்புகழில் பாடியுள்ளார்.
அமைவிடம்
மதுரையிலிருந்து எண்பது கிலோ மீட்டர் தொலைவில் அமைந்துள்ளது. குன்றக்குடியிலிருந்து ஐந்து கிலோமீட்டர் தொலைவில் பிள்ளையார்பட்டி கோயில் உள்ளது. காரைக்குடியில் இருந்து 12 கிலோமீட்டர் தொலைவில் உள்ளது. இங்கிருந்து மதுரை செல்லும் பேருந்தில் சென்று குன்றக்குடி கோவிலுக்கு செல்லலாம்.
அவன்தான் மனிதன்
அவன்தான் மனிதன் (Avandhan Manidhan) 1975 ஆம் ஆண்டு வெளியான இந்திய தமிழ்த் திரைப்படமாகும். ஏ. சி. திருலோகச்சந்தர் இயக்கத்தில் உருவான இத்திரைப்படத்தில் சிவாஜி கணேசன், மஞ்சுளா, ஜெயலலிதா, ஆர். முத்துராமன், சோ ஆகியோர் முக்கிய பாத்திரங்களில் நடித்திருந்தனர்.
தயாரிப்பு விபரம்
திரைப்படத் தயாரிப்பாளர் நூர் ஒரு கதையை ஜி. பாலசுப்பிரமணியத்திடமிருந்து வாங்கினார். சிவாஜி கணேசனை நடிக்க வைத்து அதைத் திரைப்படமாக்க விரும்பினார். ஆனால் கதாநாயகன் இறக்கும் துன்பியல் முடிவைக் கதை கொண்டிருந்ததால் சிவாஜி நடிக்கச் சம்மதிக்கவில்லை. பின்னர் இந்தக் கதை கஸ்தூரி நிவாச என்ற பெயரில் கன்னடத்தில் திரைப்படமாக தயாரானது. ராஜ்குமார் பிரதான பாத்திரத்தில் நடித்தார். அந்தப் படம் வெற்றி பெற்றது. பின்னர் சிவாஜி கணேசன் அதனைத் தமிழில் தயாரிக்கும் உரிமையை ₹2 லட்சத்திற்கு வாங்கினார்.
கதை
ஒரு தீப்பெட்டி தொழிற்சாலையின் உரிமையாளரான ரவி, கணவனை இழந்த மனைவி மற்றும் ஒரு விபத்தில் தனது மகளை இழந்தார். தனது நேர்மையான ஊழியர் சந்திரனும் இதே நிலையில் இருப்பதை உணர்ந்து, சந்திரனுக்கு பண உதவி செய்ய முடிவு செய்கிறார். சந்திரன் அமெரிக்காவில் பயிற்சிக்கு வருவதால், சந்திரனின் மகளை ரவி கவனித்துக்கொள்கிறார். திரும்பும்போது, ​​நிறுவனத்தின் கட்டமைப்பை மாற்றுமாறு சந்திரன் பரிந்துரைக்கிறார். பாரம்பரியவாதியான ரவி கோபமடைந்தார். இதற்கு எதிர்ப்பு தெரிவித்து சந்திரன் ராஜினாமா செய்துவிட்டு சொந்தமாக தீப்பெட்டி நிறுவனத்தை தொடங்கி தீப்பெட்டி உற்பத்தியில் முன்னணியில் நிற்கிறார்.
இது ரவியின் வீழ்ச்சியைத் தொடங்குகிறது, அவரது தொண்டு மற்றும் நன்கொடை நடவடிக்கைகள் நட்டத்தை ஏற்படுத்துகின்றன. இறுதியில் அவர் தனது வீட்டை விற்பனைக்கு வைக்கிறார். சந்திரன் அதிக ஏலத்திற்கு எடுக்கிறார். அவ்வீட்டை ரவியிடம் திருப்பி கொடுக்க விரும்புகிறார், ஆனால் அவர் தன்மானம் உள்ள மனிதராக இருப்பதால், வீட்டை ஏற்றுக்கொள்ள மறுக்கிறார். சந்திரனுக்கு ஏற்கனவே லலிதாவும், ரவியின் மீது மோகம் கொண்டிருந்த அவனது முன்னாள் செயலாளரும் இப்போது ரவியின் வீடும் கிடைத்துவிட்டன.
ரவியிடம் இருப்பது அவனுடைய புறா மட்டுமே, மற்றும் லலிதா தன் மகள் நோய்வாய்ப்பட்டு ரவி மாமாவின் புறாவுக்காக அழுதுகொண்டிருப்பதால், அதைத் தனக்குக் கொடுக்கும்படி கேட்கும் போது படம் ஒரு சோகமான குறிப்பில் முடிகிறது.
பாடல்கள்
இத்திரைப்படத்திற்கு எம். எஸ். விஸ்வநாதன் இசையமைத்தார். கண்ணதாசன் பாடல்களை இயற்றினார்.
வெளி இணைப்புகள்
பகுப்பு:1975 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இந்திய நாடகத் திரைப்படங்கள் பகுப்பு:சிவாஜி கணேசன் திரைப்படங்கள் பகுப்பு:ஜெயலலிதா நடித்த திரைப்படங்கள் பகுப்பு:முத்துராமன் நடித்த திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:மேஜர் சுந்தரராஜன் நடித்த திரைப்படங்கள்